एससी सुरक्षित सीट कोल्लेगल से खड़े महेश को 71792 वोट मिले जबकि उनके करीबी प्रतिद्वंद्वी कांग्रेस उम्मीदवार को 52338 वोट ही मिले। वहीं भाजपा प्रत्याशी को 39690 वोट मिले। इस विधानसभा सीट पर कुल 193293 मतदाता हैं। बसपा को राज्य में 0.3 फीसदी (106809 वोट) वोट मिले। कोल्लेगल सीट पर 1989 के बाद कोई भी उम्मीदवार दोबारा नहीं जीता है। पिछले चुनाव में वह दूसरे नंबर पर थे। वह जिस इलाके में रहते हैं, वहां उत्तर प्रदेश के दलितों का एक बड़ा तबका रहता है।